พระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานรัฐมนตรีและสำนักงานปลัดกระทรวงกระทรวงกลาโหมพ.ศ. ๒๕๕๒[๑] ภูมิพลอดุลยเดชป.ร.ให้ไว้ ณ วันที่๒๗ มีนาคม พ.ศ. ๒๕๕๒เป็นปีที่ ๖๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรแบ่งส่วนราชการและกำหนดหน้าที่ของส่วนราชการสำนักงานรัฐมนตรีและสำนักงานปลัดกระทรวงกระทรวงกลาโหมอาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทยและมาตรา ๒๓ วรรคหนึ่ง แห่งพระราชบัญญัติจัดระเบียบราชการกระทรวงกลาโหม พ.ศ. ๒๕๕๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานรัฐมนตรีและสำนักงานปลัดกระทรวงกระทรวงกลาโหม พ.ศ. ๒๕๕๒มาตรา ๒ พระราชกฤษฎีกานี้ให้ใช้บังคับตั้งแต่วันที่๑ เมษายน พ.ศ. ๒๕๕๒ เป็นต้นไปมาตรา ๓ ให้แบ่งส่วนราชการสำนักงานรัฐมนตรีดังต่อไปนี้(๑)กองกลาง(๒)กองการเมือง(๓)สำนักงานจเรทหารทั่วไป(๔)[๒] กองเลขานุการ(๕)[๓] ศูนย์รับเรื่องราวร้องทุกข์ กระทรวงกลาโหมมาตรา ๔[๔] กองกลางมีหน้าที่เกี่ยวกับงานด้านกำลังพล งานสารบรรณ งานธุรการ งานส่งกำลังและงานสนับสนุนและบริการ รวมทั้งปฏิบัติงานอื่นตามที่ได้รับมอบหมายมีผู้อำนวยการกองกลางเป็นผู้บังคับบัญชารับผิดชอบมาตรา ๕[๕] กองการเมือง มีหน้าที่เกี่ยวกับการดำเนินงานราชการทางการเมืองและการประสานนโยบายระหว่างกระทรวงเพื่อสนับสนุนภารกิจของรัฐมนตรีว่าการกระทรวงกลาโหมรัฐมนตรีช่วยว่าการกระทรวงกลาโหม ผู้ประสานงานคณะรัฐมนตรีและรัฐสภาและผู้ดำรงตำแหน่งอื่นตามที่ได้รับมอบหมาย การวางแผน การอำนวยการและการประสานงานเกี่ยวกับการเชื่อมโยงระบบเครือข่ายการประสานงานด้านการเมืองรวมทั้งการพัฒนาระบบงานสารสนเทศภายในสำนักงานรัฐมนตรีมีผู้อำนวยการกองการเมืองเป็นผู้บังคับบัญชารับผิดชอบมาตรา ๖ สำนักงานจเรทหารทั่วไปมีหน้าที่ในการสนับสนุนการดำเนินงานของจเรทหารทั่วไปในการตรวจสอบการปฏิบัติราชการของกระทรวงกลาโหมหรือตรวจสอบการปฏิบัติราชการอื่นใดตามที่รัฐมนตรีว่าการกระทรวงกลาโหมมอบหมายมีหัวหน้าสำนักงานจเรทหารทั่วไปเป็นผู้บังคับบัญชารับผิดชอบภายใต้การกำกับดูแลของจเรทหารทั่วไปมาตรา ๖/๑[๖] กองเลขานุการมีหน้าที่เกี่ยวกับการดำเนินการด้านงานเลขานุการและการประสานงานด้านพิธีการการประชุม การจัดทำคำขวัญ สาร คำปราศรัย เอกสาร การรับรองคณะบุคคลทั่วไป รวมทั้งการเผยแพร่ภารกิจของรัฐมนตรีว่าการกระทรวงกลาโหมรัฐมนตรีช่วยว่าการกระทรวงกลาโหม และผู้ดำรงตำแหน่งอื่นตามที่ได้รับมอบหมายมีผู้อำนวยการกองเลขานุการเป็นผู้บังคับบัญชารับผิดชอบมาตรา ๖/๒[๗]ศูนย์รับเรื่องราวร้องทุกข์ กระทรวงกลาโหม มีหน้าที่เกี่ยวกับการวางแผน การอำนวยการ การประสานงานและการดำเนินงานเกี่ยวกับเรื่องร้องเรียนร้องทุกข์ทั้งปวงของกระทรวงกลาโหมให้สอดคล้องกับนโยบายของรัฐบาลมีหัวหน้าศูนย์รับเรื่องราวร้องทุกข์กระทรวงกลาโหม เป็นผู้บังคับบัญชารับผิดชอบมาตรา ๗ ให้แบ่งส่วนราชการสำนักงานปลัดกระทรวงดังต่อไปนี้(๑)สำนักปลัดกระทรวงกลาโหม(๒)สำนักนโยบายและแผนกลาโหม(๓)กรมเสมียนตรา(๔)สำนักงบประมาณกลาโหม(๕)กรมพระธรรมนูญ(๖)ศูนย์การอุตสาหกรรมป้องกันประเทศและพลังงานทหาร(๗)กรมการเงินกลาโหม(๘)กรมการสรรพกำลังกลาโหม(๙)กรมวิทยาศาสตร์และเทคโนโลยีกลาโหม(๑๐)กรมเทคโนโลยีสารสนเทศและอวกาศกลาโหม(๑๑)สำนักงานสนับสนุน สำนักงานปลัดกระทรวงกลาโหม(๑๒)สำนักงานตรวจสอบภายในกลาโหมมาตรา ๘ สำนักปลัดกระทรวงกลาโหม มีหน้าที่เกี่ยวกับการเลขานุการการรับรองและการประสานการปฏิบัติงานด้านพิธีการให้กับปลัดกระทรวงกลาโหมรองปลัดกระทรวงกลาโหม และผู้ดำรงตำแหน่งอื่นตามที่ได้รับมอบหมายการประชาสัมพันธ์ให้กับสำนักงานปลัดกระทรวงและกระทรวงกลาโหมในภาพรวมและปฏิบัติราชการอื่น ๆ ซึ่งมิได้อยู่ในอำนาจหน้าที่ของส่วนราชการในสำนักงานปลัดกระทรวงโดยเฉพาะมีปลัดกระทรวงกลาโหมเป็นผู้บังคับบัญชารับผิดชอบมาตรา ๙สำนักนโยบายและแผนกลาโหม มีหน้าที่พิจารณาเสนอนโยบาย อำนวยการประสานงานและดำเนินการเกี่ยวกับนโยบายและยุทธศาสตร์ด้านการป้องกันประเทศ นโยบายและยุทธศาสตร์ด้านเทคโนโลยีสารสนเทศและการสื่อสารของกระทรวงกลาโหมทั้งระบบการควบคุมบังคับบัญชาและระบบการบริหารราชการทั่วไปนโยบายและแผนด้านการทหาร การข่าว การส่งกำลังบำรุง การระดมสรรพกำลังการต่างประเทศ การพัฒนาประเทศและการช่วยเหลือประชาชน และมีหน้าที่ควบคุม กำกับดูแลการปฏิบัติของส่วนราชการในกระทรวงกลาโหมให้เป็นไปตามนโยบายและยุทธศาสตร์ที่กระทรวงกลาโหมกำหนดการจัดทำและปรับปรุงแก้ไขอัตราของส่วนราชการในกระทรวงกลาโหม การฝึกการศึกษาอบรมในต่างประเทศ การวิเทศสัมพันธ์ กิจการของสภากลาโหมการรักษาความปลอดภัย และปฏิบัติงานอื่นตามที่ได้รับมอบหมายมีผู้อำนวยการสำนักนโยบายและแผนกลาโหมเป็นผู้บังคับบัญชารับผิดชอบมาตรา ๑๐ กรมเสมียนตรามีหน้าที่พิจารณาเสนอนโยบาย อำนวยการ ประสานงานและดำเนินการเกี่ยวกับนโยบายและแผนงานการกำลังพลตลอดจนการดำเนินการกำลังพลที่อยู่ในอำนาจของปลัดกระทรวงกลาโหมและรัฐมนตรีว่าการกระทรวงกลาโหมการควบคุมกำกับดูแลการปฏิบัติของส่วนราชการในกระทรวงกลาโหมให้เป็นไปตามนโยบายด้านการกำลังพลที่กระทรวงกลาโหมกำหนดการศึกษาอบรมในประเทศ การสวัสดิการของข้าราชการสำนักงานปลัดกระทรวงการสารบรรณราชการประจำทั่วไปของกระทรวงกลาโหม และปฏิบัติงานอื่นตามที่ได้รับมอบหมายมีเจ้ากรมเสมียนตราเป็นผู้บังคับบัญชารับผิดชอบมาตรา ๑๑ สำนักงบประมาณกลาโหมมีหน้าที่พิจารณาเสนอนโยบาย อำนวยการ ประสานงานและดำเนินการเกี่ยวกับการงบประมาณการบริหารทรัพยากรและงานในสายงานงบประมาณอื่นๆ ที่เกี่ยวข้อง รวมทั้งควบคุม กำกับดูแลการปฏิบัติของส่วนราชการในกระทรวงกลาโหมให้เป็นไปตามนโยบายด้านงบประมาณที่กระทรวงกลาโหมกำหนดและปฏิบัติงานอื่นตามที่ได้รับมอบหมายมีผู้อำนวยการสำนักงบประมาณกลาโหมเป็นผู้บังคับบัญชารับผิดชอบมาตรา ๑๒ กรมพระธรรมนูญ มีหน้าที่เกี่ยวกับศาลทหารอัยการทหาร ทนายทหาร นายทหารพระธรรมนูญ การคุ้มครองพยานในคดีอาญาราชการในส่วนธุรการและวิชาการที่เกี่ยวกับกฎหมายและสังคมศาสตร์และปฏิบัติงานอื่นตามที่ได้รับมอบหมายมีเจ้ากรมพระธรรมนูญเป็นผู้บังคับบัญชารับผิดชอบมาตรา ๑๓ ศูนย์การอุตสาหกรรมป้องกันประเทศและพลังงานทหารมีหน้าที่ส่งเสริมและดำเนินการเกี่ยวกับงานด้านอุตสาหกรรมป้องกันประเทศและพลังงานทหารวางแผน อำนวยการประสานงาน พิจารณาและเสนอความเห็นให้เป็นไปตามนโยบายของกระทรวงกลาโหมและปฏิบัติงานอื่นตามที่ได้รับมอบหมาย มีผู้อำนวยการศูนย์การอุตสาหกรรมป้องกันประเทศและพลังงานทหารเป็นผู้บังคับบัญชารับผิดชอบมาตรา ๑๔ กรมการเงินกลาโหม มีหน้าที่เกี่ยวกับการเงินการบัญชี เบี้ยหวัด บำเหน็จ บำนาญและควบคุมการใช้จ่ายเงินให้เป็นไปตามระเบียบแบบแผนของทางราชการตลอดจนให้ข้อเสนอแนะการดำเนินงานด้านการเงินและการบัญชี และปฏิบัติงานอื่นตามที่ได้รับมอบหมายมีเจ้ากรมการเงินกลาโหมเป็นผู้บังคับบัญชารับผิดชอบมาตรา ๑๕ กรมการสรรพกำลังกลาโหมมีหน้าที่พิจารณาเสนอความเห็น วางแผน อำนวยการประสานงาน กำกับดูแล และดำเนินการเกี่ยวกับการระดมสรรพกำลังเพื่อการทหารการกำลังสำรอง การสัสดีของกระทรวงกลาโหม ตลอดจนประสานความร่วมมือกับต่างประเทศและปฏิบัติงานอื่นตามที่ได้รับมอบหมายมีเจ้ากรมการสรรพกำลังกลาโหมเป็นผู้บังคับบัญชารับผิดชอบมาตรา ๑๖ กรมวิทยาศาสตร์และเทคโนโลยีกลาโหมมีหน้าที่พิจารณาเสนอความเห็นวางแผน อำนวยการ ประสานงาน กำกับการ และดำเนินการเกี่ยวกับกิจการด้านวิทยาศาสตร์และเทคโนโลยีป้องกันประเทศตลอดจนบริหารจัดการเกี่ยวกับนโยบาย แผนงาน โครงการและงบประมาณให้เป็นไปตามนโยบายด้านวิทยาศาสตร์และเทคโนโลยีป้องกันประเทศของกระทรวงกลาโหมและปฏิบัติงานอื่นตามที่ได้รับมอบหมาย มีเจ้ากรมวิทยาศาสตร์และเทคโนโลยีกลาโหมเป็นผู้บังคับบัญชารับผิดชอบมาตรา ๑๗ กรมเทคโนโลยีสารสนเทศและอวกาศกลาโหมมีหน้าที่พิจารณาเสนอความเห็น วางแผน อำนวยการประสานงาน กำกับดูแล และดำเนินการเกี่ยวกับเทคโนโลยีสารสนเทศ การสื่อสารเพื่อการบริหารราชการทั่วไป คลื่นความถี่ กิจการอวกาศและภาพถ่ายดาวเทียมเพื่อความมั่นคงของกระทรวงกลาโหมและปฏิบัติงานอื่นตามที่ได้รับมอบหมายมีเจ้ากรมเทคโนโลยีสารสนเทศและอวกาศกลาโหมเป็นผู้บังคับบัญชารับผิดชอบมาตรา ๑๘ สำนักงานสนับสนุนสำนักงานปลัดกระทรวงกลาโหม มีหน้าที่สนับสนุนทางการส่งกำลังและซ่อมบำรุง การขนส่งการบริการทางการแพทย์ การบริการ การโยธาธิการ การควบคุมดูแลอสังหาริมทรัพย์กิจการดุริยางค์ กิจการโรงพิมพ์ของสำนักงานปลัดกระทรวงตลอดจนดำเนินการเกี่ยวกับการที่ดินของกระทรวงกลาโหมและปฏิบัติงานอื่นตามที่ได้รับมอบหมาย มีผู้อำนวยการสำนักงานสนับสนุนสำนักงานปลัดกระทรวงกลาโหมเป็นผู้บังคับบัญชารับผิดชอบมาตรา ๑๙ สำนักงานตรวจสอบภายในกลาโหมมีหน้าที่ดำเนินการเกี่ยวกับการตรวจสอบภายในให้แก่ส่วนราชการในสำนักงานปลัดกระทรวงและสำนักงานรัฐมนตรีตามคำสั่งรัฐมนตรีว่าการกระทรวงกลาโหมให้เป็นไปตามระเบียบแบบแผนของทางราชการตรวจสอบการปฏิบัติราชการของส่วนราชการในสำนักงานปลัดกระทรวงพิจารณาความรับผิดทางแพ่ง และปฏิบัติงานอื่นตามที่ได้รับมอบหมายมีผู้อำนวยการสำนักงานตรวจสอบภายในกลาโหมเป็นผู้บังคับบัญชารับผิดชอบมาตรา ๒๐ ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรแบ่งส่วนราชการและกำหนดหน้าที่ของส่วนราชการสำนักงานรัฐมนตรีและสำนักงานปลัดกระทรวงกระทรวงกลาโหมให้เหมาะสมกับสภาพของงานและสอดคล้องกับพระราชบัญญัติจัดระเบียบราชการกระทรวงกลาโหมพ.ศ. ๒๕๕๑ จึงจำเป็นต้องตราพระราชกฤษฎีกานี้ พระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานรัฐมนตรีและสำนักงานปลัดกระทรวงกระทรวงกลาโหม (ฉบับที่ ๒) พ.ศ. ๒๕๖๐[๘]มาตรา ๒พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :-เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรจัดตั้งกองเลขานุการและศูนย์รับเรื่องราวร้องทุกข์กระทรวงกลาโหม เป็นส่วนราชการขึ้นตรงต่อสำนักงานรัฐมนตรี กระทรวงกลาโหมรวมทั้งแก้ไขเพิ่มเติมหน้าที่ของกองกลางและกองการเมืองในสำนักงานรัฐมนตรีเพื่อรองรับภารกิจของสำนักงานรัฐมนตรีที่เพิ่มมากขึ้นและเพื่อให้สอดคล้องกับการบริหารราชการยุคใหม่ที่มุ่งเน้นความคล่องตัวและทันสมัยซึ่งจะทำให้สำนักงานรัฐมนตรีสามารถปฏิบัติภารกิจที่มีความหลากหลายมากยิ่งขึ้นได้ จึงจำเป็นต้องตราพระราชกฤษฎีกานี้ปริยานุช/ผู้จัดทำ๑ เมษายน ๒๕๕๒นุสรา/ปรับปรุง๗ พฤศจิกายน๒๕๖๑[๑]ราชกิจจานุเบกษา เล่ม ๑๒๖/ตอนที่ ๑๙ ก/หน้า ๑/๓๐ มีนาคม ๒๕๕๒[๒] มาตรา๓ (๔) เพิ่มโดยพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานรัฐมนตรีและสำนักงานปลัดกระทรวงกระทรวงกลาโหม (ฉบับที่ ๒) พ.ศ. ๒๕๖๐[๓] มาตรา๓ (๕) เพิ่มโดยพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานรัฐมนตรีและสำนักงานปลัดกระทรวงกระทรวงกลาโหม (ฉบับที่ ๒) พ.ศ. ๒๕๖๐[๔] มาตรา๔ แก้ไขเพิ่มเติมพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานรัฐมนตรีและสำนักงานปลัดกระทรวงกระทรวงกลาโหม (ฉบับที่ ๒) พ.ศ. ๒๕๖๐[๕] มาตรา ๕แก้ไขเพิ่มเติมพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานรัฐมนตรีและสำนักงานปลัดกระทรวงกระทรวงกลาโหม (ฉบับที่ ๒) พ.ศ. ๒๕๖๐[๖] มาตรา๖/๑ เพิ่มโดยพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานรัฐมนตรีและสำนักงานปลัดกระทรวงกระทรวงกลาโหม (ฉบับที่ ๒) พ.ศ. ๒๕๖๐[๗] มาตรา๖/๒ เพิ่มโดยพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานรัฐมนตรีและสำนักงานปลัดกระทรวงกระทรวงกลาโหม (ฉบับที่ ๒) พ.ศ. ๒๕๖๐[๘] ราชกิจจานุเบกษาเล่ม ๑๓๔/ตอนที่ ๑๒๓ ก/หน้า ๓๐/๑๒ ธันวาคม ๒๕๖๐